Bruschetta kienet ikla fqira tar-raħħala Taljani. Illum il-ġurnata saret tisserva fir-ristoranti kollha bħala antipasto . Hija magħmula minn biċċa ħobż li tkun mixwija, jew fil-forn jew fuq in-nar; bit-Taljan tissejjaħ bruscato . Wara tista' tagħmel fuqha kull ħaġa li tħobb. Iżda l-aktar ingredjent importanti hu li ż-żejt li tuża' jrid ikun żejt taż-żebbuġa extra virgin . Inkella qatt ma hu se jkollok dik il- bruschetta b'togħma tassew bnina. Bħal f'kull ħaġa oħra fl-Italja kull reġjun għandu l-bruschetta tipika tiegħu. L-aktar famużi huma dawn: Fir-reġjun tat- Toscana ; iġifieri ġewwa Firenze u fil-bliet u rħula ta' madwar tissejjaħ: fettunta jew panunto . Meta l-biċċa tal-ħobż tkun għadha sħuna u tqarmeċ iħokkulha biċċa tewma, jagħmlulha ħafna żejt u jroxxu ftit bżar u melħ. Din kienet l-ikla għal dawk li jaħdmu fl-egħlieqi. Ġieli kienu jużaw anki ħobż xott u wara li jħokku t-tewma jiekluha flimkien ma' xi biċċa zalzetta magħmul fid-djar. Fir-reġjun tal- Piemonte ; iġifieriġewwa Torino u fil-bliet u rħula ta' madwar tissejjaħ soma d'aj . Wara li jixwu l-ħobż u jħokku ħafna tewm jagħmlu ħafna żejt, slices tat-tadam u jitwuha fi tnejn biex itġi qisha sándwich. Din kienet l-ikla għal dawk il-ħaddiema li kienu jaqtgħu l-għeneb għal għasir. Bħala deżerta kienu jieħdu ftit għeneb ħelu; minn dak li jużaw biex jagħmlu l-inbid dolcetto jew moscato . Kif kullħadd jaf l-Italja għandha forma ta' boot u r-reġjun tal- Calabria qiegħed proprju fil-ponta. Hemmhekk tissejjaħ fedda ruscia u wara li jixwuha kull ma jagħmlu hu li jferrxi ħafna żejt u jroxxu bżar, melħ u riegnu. Ġewwa Sqallija wara li jħokku t-tewm u jagħmlu ż-żejt fuqha jagħmlu wkoll sardin frisk, bużbież u biċċiet ta' bżar aħmar jaħraq. DinIl- bruschetta hija idejali għal dawk li jħobbu l-ikel pikkanti. Jagħmluha wkoll billi wara li jħokku t-tewm iqattgħu ħafna tadam, kappar u ħwawar differenti bħal: ħabaq, nagħniegħ, riegnu u s'intendi l-bżar aħmar u ż-żejt ma jonqsux!!!